2004R0234 — SK — 01.01.2007 — 005.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

Zmenené a doplnené:









▼B

NARIADENIE RADY (ES) č. 234/2004

z 10. februára 2004

o určitých reštriktívnych opatreniach voči Libérii a ktorým sa zrušuje nariadenie (ES) č. 1030/2003







RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 60 a 301, so zreteľom na spoločnú pozíciu Rady 2004/137/SZBP z 10. februára 2004 o reštriktívnych opatreniach voči Libérii a ktorou sa zrušuje spoločná pozícia 2001/357/SZBP ( 1 ), so zreteľom na návrh Komisie, keďže: (1) Bezpečnostná Rada OSN vo svojej rezolúcii č. 1521 (2003) z 22. decembra 2003, konajúc podľa kapitoly VII Charty Organizácie Spojených národov a upozorňujúc na zmenené okolnosti v Libérii, predovšetkým na odstúpenie bývalého prezidenta Charlesa Taylora a na vytvorenie Národnej dočasnej vlády Libérie, rozhodla o zmene určitých reštriktívnych opatrení zavedených proti Libérii prostredníctvom rezolúcií Bezpečnostnej rady OSN č. 1343 (2001) zo 7. marca 2001 a č. 1478 (2003) zo 6. mája 2003. (2) Spoločná pozícia 2004/137/SZBP zabezpečuje uskutočňovanie opatrení ustanovených rezolúciou Bezpečnostnej rady OSN č. 1521 (2003), vrátane zákazu technickej pomoci súvisiacej s vojenskou činnosťou a zákazu dovozu surových diamantov z Libérie a guľatiny a výrobkov z dreva pochádzajúcich z Libérie. (3) Spoločná pozícia 2004/137/SZBP stanovuje aj zákaz poskytovania služieb súvisiacich s vojenskou činnosťou a zákaz finančnej výpomoci súvisiacej s vojenskou činnosťou, ktorá nie je uvedená v rezolúcii Bezpečnostnej rady OSN č. 1521 (2003). (4) Niektoré opatrenia ustanovené rezolúciami č. 1343 (2001) a č. 1478 (2003) boli vykonané prostredníctvom nariadenia Komisie (ES) č. 1030/2003 zo 16. júna 2003 o určitých reštriktívnych opatreniach voči Libérii ( 2 ). Zmeny a doplnenia týchto opatrení patria do rozsahu pôsobnosti zmluvy, a teda aby sa zabránilo akémukoľvek narušeniu hospodárskej súťaže, je potrebné prijať legislatívu spoločenstva na vykonanie príslušných rozhodnutí Bezpečnostnej rady s ohľadom na spoločenstvo. Na účely tohto nariadenia sa za územie spoločenstva považujú územia členských štátov, na ktoré sa vzťahuje zmluva, za podmienok ustanovených v tejto zmluve. (5) V záujme dosiahnutia jednoznačnosti by sa mal prijať jeden text pozostávajúci zo všetkých príslušných ustanovení v znení zmien a doplnení, pričom takýto text by nahradil nariadenie (ES) č. 1030/2003, ktoré by sa malo zrušiť. (6) S cieľom zabezpečiť účinnosť opatrení uvedených v tomto nariadení, toto nariadenie by malo nadobudnúť účinnosť dňom nasledujúcim po jeho uverejnení v Úradnom vestníku Európskej únie, keďže: PRIJALA TOTO NARIADENIE:







Článok 1

Na účely tohto nariadenia sa uplatňuje tento pojem:

„technická pomoc“ znamená akúkoľvek technickú podporu súvisiacu s opravami, vývojom, výrobou, montážou, testovaním, údržbou alebo s akýmikoľvek inými technickými službami a môže mať formu napríklad inštruktáže, poradenstva, výcviku, odovzdávania pracovných poznatkov alebo zručností alebo konzultačných služieb. Technická pomoc zahŕňa verbálne formy pomoci.

Článok 2

Je zakázané:

a) poskytovať, predávať, dodávať alebo prevádzať technickú pomoc súvisiacu s vojenskými činnosťami a s poskytovaním, výrobou, údržbou a použitím zbraní a súvisiacich materiálov všetkých druhov, vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar, priamo alebo nepriamo akejkoľvek osobe, subjektu alebo orgánu v Libérii alebo na použitie v Libérii,

b) poskytovať financovanie alebo finančnú pomoc súvisiacu s vojenskými činnosťami, najmä vrátane grantov, pôžičiek a poistenia vývozných úverov, s cieľom akéhokoľvek predaja, dodávky, prevodu alebo vývozu zbraní a súvisiacich materiálov, priamo alebo nepriamo akejkoľvek osobe, subjektu alebo orgánu v Libérii alebo na použitie v Libérii,

c) zúčastňovať sa, vedome a úmyselne, na činnostiach, ktorých cieľom alebo následkom je priama alebo nepriama podpora transakcií uvedených v písm. a) alebo b).

▼M3

Článok 3

1. Odchylne od článku 2 môže príslušný orgán členského štátu, v ktorom je poskytovateľ služby usadený, uvedený v prílohe I, povoliť poskytovanie:

a) technickej pomoci, financovania a finančnej pomoci, ktorá sa týka: i) zbraní a s nimi súvisiaceho vybavenia, ak je takáto pomoc alebo služba určená len na podporu a použitie zo strany misie Organizácie Spojených národov v Libérii, alebo ii) zbraní a streliva, ktoré uchováva Osobitná bezpečnostná služba na neobmedzené prevádzkové použitie a na základe schválenia výborom, ktorý sa zriadil odsekom 21 rezolúcie Bezpečnostnej rady OSN 1521 (2003), sa poskytovala príslušníkom tejto služby na výcvikové ciele do 13. júna 2006;

b) financovania a finančnej pomoci, ktorá sa týka: i) zbraní a s nimi súvisiaceho vybavenia určeného výlučne na podporu a na použitie v rámci medzinárodného výcviku a programu reformy pre ozbrojené sily a políciu Libérie za predpokladu, že výbor zriadený odsekom 21 rezolúcie Bezpečnostnej rady OSN 1521 (2003) schválil vývoz, predaj, dodávku alebo prevoz dotknutých zbraní a s nimi súvisiaceho vybavenia, ii) vojenského vybavenia, ktoré nemá smrtiace účinky, určeného výlučne na humanitárne alebo ochranné účely za predpokladu, že výbor zriadený odsekom 21 rezolúcie Bezpečnostnej rady OSN 1521 (2003) schválil vývoz, predaj, dodávku alebo prevoz dotknutého vybavenia, alebo iii) zbraní a streliva určeného na použitie príslušníkmi polície a bezpečnostných síl vlády Libérie, ktorí sú preverovaní a cvičení od vzniku misie Organizácie Spojených národov v Libérii v októbri 2003 za predpokladu, že výbor zriadený odsekom 21 rezolúcie Bezpečnostnej rady OSN 1521 (2003) schválil vývoz, predaj, dodávku alebo prevoz dotknutých zbraní a streliva.

2. Žiadne povolenia sa neudelia na činnosti, ktoré sa už uskutočnili.

Článok 4

1. Ak takéto činnosti vopred schválil výbor zriadený odsekom 21 rezolúcie Bezpečnostnej rady OSN 1521 (2003) a odchylne od článku 2 tohto nariadenia, môže príslušný orgán členského štátu, v ktorom je poskytovateľ služby usadený, uvedený v prílohe I, povoliť poskytnutie technickej pomoci týkajúcej sa:

a) zbraní a s nimi súvisiaceho vybavenia určeného výlučne na podporu a použitie v rámci medzinárodného výcviku a programu reformy pre ozbrojené sily a políciu Libérie,

b) vojenského vybavenia, ktoré nemá smrtiace účinky, určeného výlučne na humanitárne alebo ochranné účely, alebo

c) zbraní a streliva určeného výlučne na použitie príslušníkmi polície a bezpečnostných síl vlády Libérie, ktorí sú preverovaní a cvičení od vzniku misie Organizácie Spojených národov v októbri 2003.

Schválenie výborom zriadeným odsekom 21 rezolúcie Bezpečnostnej rady OSN 1521 (2003) sa žiada prostredníctvom príslušného orgánu členského štátu, v ktorom je poskytovateľ služby usadený, uvedeného v prílohe I.

Vláda príslušného členského štátu a vláda Libérie spoločne žiadajú o schválenie technickej pomoci týkajúcej sa zbraní a streliva uvedenej v písmene c) výbor zriadený odsekom 21 rezolúcie Bezpečnostnej rady OSN 1521 (2003).

2. Žiadne povolenia sa neudelia na činnosti, ktoré sa už uskutočnili.

▼B

Článok 5

Článok 2 sa nevzťahujú na ochranné odevy, vrátane nepriestrelných viest a vojenských prílb, dočasne vyvážané do Libérie personálom OSN, personálom EÚ, spoločenstvom alebo jeho členskými štátmi, zástupcami médií a humanitárnymi a rozvojovými pracovníkmi a pridruženým personálom len na ich osobnú potrebu.

Článok 6

1. Do spoločenstva je zakázaný priamy alebo nepriamy dovoz surových diamantov z Libérie, ktoré sú vymedzené v prílohe II bez ohľadu na to, či majú pôvod v Libérii alebo nie.

▼M4 —————

▼B

3. Vedomá a úmyselná účasť na činnostiach, ktorých cieľom alebo následkom je priama alebo nepriama podpora transakcií uvedených v odsekoch 1 a 2 je zakázaná.

Článok 7

Bez toho, aby boli dotknuté práva a záväzky členských štátov vyplývajúce z Charty OSN, bude Komisia udržiavať všetky potrebné kontakty s výborom zriadeným na základe odseku 21 rezolúcie č. 1521 (2003) Bezpečnostnej rady OSN s cieľom efektívneho vykonávania tohto nariadenia.

Článok 8

Komisia a členské štáty sa okamžite navzájom informujú o opatreniach prijatých podľa tohto nariadenia a navzájom si poskytnú akékoľvek iné príslušné informácie, ktoré majú k dispozícii v súvislosti s týmto nariadením, najmä informácie v súvislosti s problémami týkajúcimi sa porušovania a presadzovania a rozhodnutí vydaných vnútroštátnymi súdmi.

Článok 9

Komisia je oprávnená:

a) meniť prílohu I na základe informácií poskytnutých členskými štátmi,

b) meniť prílohy II a III s cieľom ich zosúladenia so zmenami, ktoré by sa mohli vykonať v kombinovanej nomenklatúre.

Článok 10

Toto nariadenie sa bude uplatňovať napriek akýmkoľvek právam priznaným alebo povinnostiam uloženým na základe ktorejkoľvek medzinárodnej dohody podpísanej pred 13. februárom 2004, na základe ktorejkoľvek zmluvy uzavretej pred 13. februárom 2004 alebo na základe ktorejkoľvek licencie či povolenia vydaného pred 13. februárom 2004.

Článok 11

1. Členské štáty ustanovia pravidlá pre sankcie uplatniteľné v prípade porušení ustanovení tohto nariadenia a prijmú všetky opatrenia potrebné na zabezpečenie ich vykonávania. Ustanovené sankcie musia byť účinné, primerané a odradzujúce.

2. Členské štáty oznámia tieto pravidlá Komisii bezodkladne po nadobudnutí účinnosti tohto nariadenia a oznámia jej akékoľvek následné zmeny a doplnenia.

Článok 12

Toto nariadenie sa uplatňuje:

a) v rámci územia spoločenstva, vrátane jeho vzdušného priestoru,

b) na palube akéhokoľvek lietadla alebo akéhokoľvek plavidla podliehajúceho právomoci členského štátu,

c) na akúkoľvek osobu, ktorá je štátnym príslušníkom členského štátu, nech sa nachádza kdekoľvek,

d) na akúkoľvek právnickú osobu, skupinu alebo subjekt založený alebo zriadený podľa práva členského štátu,

e) na akúkoľvek právnickú osobu, skupinu alebo subjekt vykonávajúcu podnikateľskú činnosť v rámci spoločenstva.

Článok 13

Nariadenie (ES) č. 1030/2003 sa týmto zrušuje.

Článok 14

Toto nariadenie nadobúda účinnosť dňom nasledujúcim po dni jeho uverejnenia v Úradnom vestníku Európskej únie.

Toto nariadenie je záväzné vo svojej celistvosti a priamo uplatniteľné vo všetkých členských štátoch.









PRÍLOHA I

Zoznam príslušných orgánov uvedený v článku 3 a 4

BELGICKO

▼M2

1. Service public fédéral des affaires étrangères, du commerce extérieur et de la coopération au développement Direction générale des affaires bilatérales Service „Afrique du sud du Sahara“ Egmont 1 Rue des Petits Carmes, 19 B-1000 Bruxelles Tél. (32-2) 501 88 75 Fax (32-2) 501 38 26

1. Federale Overheidsdienst Buitenlandse Zaken, Buitenlandse Handel en Ontwikkelingssamenwerking Directoraat-generaal Bilaterale Zaken Dienst Afrika ten zuiden van de Sahara Egmont 1 Karmelietenstraat 19 B-1000 Brussel Tel. (32-2) 501 88 75 Fax (32-2) 501 38 26

2. Service public fédéral, économie, PME, classes moyennes et énergie Potentiel économique Direction Industries Textile — Diamants et autres secteurs City Atrium Rue du Progrès, 50 5e étage B-1210 Bruxelles Tel. (32-2) 277 51 11 Fax (32-2) 277 53 09/277 53 10

2. Federale Overheidsdienst Economie, KMO, Middenstand en Energie Economisch potentieel Directie Nijverheid Textiel — Diamant en andere sectoren City Atrium 5e verdieping Vooruitgangstraat 50 B-1210 Brussel Tel. (algemeen) (32-2) 277 51 11 Fax (32-2) 277 53 09/277 53 10

3. Brussels Hoofdstedelijk Gewest: Kabinet van de minister van Financiën, Begroting, Openbaar Ambt en Externe Betrekkingen van de Brusselse Hoofdstedelijke regering Kunstlaan 9 B-1210 Brussel Tel. (32-2) 209 28 25 Fax (32-2) 209 28 12

3. Région de Bruxelles-Capitale: Cabinet du ministre des finances, du budget, de la fonction publique et des relations extérieures du gouvernement de la Région de Bruxelles-Capitale Avenue des Arts, 9 B-1210 Bruxelles Tel. (32-2) 209 28 25 Fax (32-2) 209 28 12

4. Région wallonne: Cabinet du ministre-président du gouvernement wallon Rue Mazy, 25-27 B-5100 Jambes-Namur Tel. (32-81) 33 12 11 Fax (32-81) 33 13 13

5. Vlaams Gewest: Administratie Buitenlands Beleid Boudewijnlaan 30 B-1000 Brussel Tel. (32-2) 553 59 28 Fax (32-2) 553 60 37

▼M5

BULHARSKO

1. Týkajúce sa technickej pomoci a dovozno-vývozných obmedzení: Междуведомствен съвет по въпросите на военнопромишления комплекс и мобилизационната готовност на страната бул. „Дондуков“ № 1 1594 София тел. (359) 2 987 91 45 факс (359) 2 988 03 79

1. Interdepartmental Council on the Military-Industrial Complex and the Mobilisation Preparedness of the Country 1 „Dondukov“ Blvd. 1594 Sofia Tel. (359) 2 987 91 45 Fax (359) 2 988 03 79

2. Týkajúce sa zmrazenia finančných prostriedkov: Министерство на финансите ул. „Г.С. Раковски“ № 102 София 1000 Тел: (359-2) 985 91 Факс: (359-2) 988 1207 E-mail: feedback@minfin.bg

2. Ministry of Finance 102 „G.S. Rakovsky“ street Sofia 1000 Tel. (359-2) 985 91 Fax: (359-2) 988 1207 E-mail: feedback@minfin.bg

▼M1

ČESKÁ REPUBLIKA

Ministerstvo průmyslu a obchodu

Licenční správa

Na Františku 32

110 15 Praha 1

Tel: +420 22406 2720

Fax: +420 22422 1811

▼B

DÁNSKO

Erhvervs- og Boligstyrelsen

Dahlerups Pakhus

Langelinie Allé 17

DK-2100 København Ø

Tlf. (45) 35 46 60 00

Fax: (45) 35 46 60 01

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax: (45) 32 54 05 33

Justitsministeriet

Slotsholmsgade 10

DK-1216 København K

Tlf. (45) 33 92 33 40

Fax: (45) 33 93 35 10

NEMECKO

V súvislosti s financovaním a finančnou pomocou:

Deutsche Bundesbank

Servicezentrum Finanzsanktionen

Postfach

D-80281 München

Tel.: (49-89) 28 89 38 00

Fax: (49-89) 35 01 63 38 00

V súvislosti s technickou pomocou a s inými službami:

Bundesamt für Wirtschaft und Ausfuhrkontrolle (BAFA)

Frankfurter Straße 29-35

D-65760 Eschborn

Tel.: (49) 619 69 08-0

Fax: (49) 619 69 08-800

▼M1

ESTÓNSKO

Eesti Välisministeerium

Islandi väljak 1

15049 Tallinn

Tel: +372 6 317 100

Fax: +372 6 317 199

Finantsinspektsioon

Sakala 4

15030 Tallinn

Tel: +372 6680500

Fax: +372 6680501

▼B

GRÉCKO

A. Zmrazenie aktív

Ministry of Economy and Finance

General Directory of Economic Policy

5 Nikis Str.

GR-101 80 Athens

Tel.: (30) 210 333 27 86

Fax: (30) 210 333 28 10

A. ΔΕΣΜΕΥΣΗ ΚΕΦΑΛΑΙΩΝ

Υπουργείο Οικονομίας και Οικονομικών

Γενική Διεΰδυνοη Οικονομικής Πολιτικής

Νίκης 5

GR-105 63 Αθήνα

Τηλ.: (30) 210 333 27 86

Φαξ: (30) 210 333 28 10

B. Obmedzenia dovozu a vývozu

Ministry of Economy and Finance

General Directorate for Policy Planning and Management

1 Kornaroy str.

GR-105 63 Athens

Tel.: (30) 210 328 64 01-3

Fax: (30) 210 328 64 04

B. ΠΕΡΙΟΡΙΣΜΟΙ ΕΙΣΑΓΩΓΩΝ – ΕΞΑΓΩΓΩΜ

Υπουργείο Οικονομίας και Οικονομικών

Γενική Διεύθυνση Σχεδιασμού και.ιαχείρισης Πολιτικής

Κορνάρου 1

GR-105 63 Αθήνα

Τηλ.: (30) 210 328 64 01-3

Φαξ: (30) 210 328 64 04

ŠPANIELSKO

Ministerio de Economía

Dirección General de Comercio e Inversiones

Paseo de la Castellana, 162

E-28046 Madrid

Tel.: (34) 913 49 38 60

Fax: (34) 914 57 28 63

FRANCÚZSKO

Ministère de l'économie, des finances et de l'industrie

Direction générale des douanes et des droits indirects

Cellule embargo – Bureau E 2

Téléphone (33) 144 74 48 93

Télécopieur (33) 144 74 48 97

Ministère des affaires étrangères

Direction des Nations unies et des organisations internationales

Téléphone (33) 143 17 59 68

Télécopieur (33) 143 17 46 91

ÍRSKO

Department of Enterprise, Trade and Employment

Licensing Unit

Earlsfort Centre

Lower Hatch Street

Dublin 2

Ireland

Tel.: (353) 1 631 2121

Fax: (353) 1 631 2562

TALIANSKO

Ministero degli Affari esteri

DGAS.-Uff. I

Roma

Tel.: (39) 06 36 91 4492/2988/5805

Fax: (39) 06 36 91 5446

Ministero del Commercio estero

Gabinetto

Roma

Tel.: (39) 06 59 93 23 10

Fax: (39) 06 59 64 74 94

Ministero dei Trasporti

Gabinetto

Roma

Tel.: (39) 06 44 26 71 16/84 90 40 94

Fax: (39) 06 44 26 71 14

▼M1

CYPRUS

Υπουργείο Εξωτερικών

Λεωφ. Προεδρικού Μεγάρου

1447 Λευκωσία

Τηλ: +357-22-300600

Φαξ: +357-22-661881

Ministry of Foreign Affairs

Presidential Palace Avenue

1447 Nicosia

Tel: +357-22-300600

Fax: +357-22-661881

LOTYŠSKO

Latvijas Republikas Ārlietu ministrija

Brīvības iela 36

Rīga LV1395

Tel. Nr. (371) 7016201

Fax Nr. (371) 7828121

LITVA

Economics Department

Ministry of Foreign Affairs of the Republic of Lithuania

J. Tumo-Vaižganto 2

LT-2600 Vilnius

Tel.: 370 5 236 25 92

Fax: 370 5 231 30 90

▼B

LUXEMBURSKO

Ministère des affaires étrangères

Office des licences

21, rue Philippe II

L-2340 Luxembourg

Téléphone (352) 478 23 70

Télécopieur (352) 46 61 38

▼M1

MAĎARSKO

Gazdasági és Közlekedési Minisztérium

Engedélyezési és Közigazgatási Hivatal

1024 Budapest

Margit körút 85

Tel: (36-1) 336 7300

Fax: (36-1) 336 7302

MALTA

Bord ta' Sorveljanza dwar is-Sanzjonijiet

Direttorat ta' l-Affarijiet Multilaterali

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel: +356 21 24 28 53

Fax: +356 21 25 15 20

▼B

HOLANDSKO

▼M2

Minister van Economische Zaken

Belastingdienst/Douane Noord

Postbus 40200

8004 De Zwolle

The Netherlands

Tel. (31-38) 467 25 41

Fax (31-38) 469 52 29

▼B

RAKÚSKO

Bundesministerium für Wirtschaft und Arbeit

Abteilung C/2/2

Stubenring 1

A-1010 Wien

Tel.: (43-1) 711 00

Fax: (43-1) 711 00-83 86

▼M1

POĽSKO

Ministerstwo Spraw Zagranicznych

Departament Prawno – Traktatowy

Al. J. CH. Szucha 23

PL-00-580 Warszawa

Tel. (48 22) 523 93 48

Fax (48 22) 523 91 29

▼B

PORTUGALSKO

Ministério dos Negócios Estrangeiros

Direcção-Geral dos Assuntos Multilaterais

Largo Rilvas

P-1350-179 Lisboa

Tel.: (351-21) 394 60 72

Fax: (351-21) 394 60 73

▼M5

RUMUNSKO

Ministerul Afacerilor Externe

Aleea Alexandru, nr. 31

Sector 1, București

Tel: (40) 21 319 2183

Fax: (40) 21 319 2226

e-mail: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel: (40) 21 319 9743

Fax: (40) 21 312 1630

e-mail: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel. (40) 21 231 02 62

Fax (40) 21 312 05 13

▼M1

SLOVINSKO

Ministry of Foreign Affairs of the Republic of Slovenia

Prešernova 25

1000 Ljubljana

Tel: +386 1 478 20 00

Fax: +386 1 478 23 47

http://www.gov.si/mzz

SLOVENSKO

Ministerstvo hospodárstva Slovenskej republiky

Sekcia obchodných vzťahov a ochrans spotrebiteľa

Mierová 19

827 15 Bratislava

tel: +421 2 4854 2116

fax: +421 2 4854 3116

▼B

FÍNSKO

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 05 59 00

Faksi/Fax: (358-9) 16 05 57 07

Puolustusministeriö/Försvarsministeriet

Eteläinen Makasiinikatu 8/Södra Magasinsgatan 8

FIN-00131 Helsinki/Helsingfors

PL-PB 31

P./Tfn (358-9) 16 08 81 28

Faksi/Fax: (358-9) 16 08 81 11

ŠVÉDSKO

Inspektionen för strategiska produkter (ISP)

Box 70 252

107 22 Stockholm

Tfn (46-8) 406 31 00

Fax: (46-8) 20 31 00

Regeringskansliet

UtrikesdepartementetRättssekretariatet för EU-frågor

Fredsgatan 6

103 39 Stockholm

Tfn (46-8) 405 10 00

Fax: (46-8) 723 11 76

SPOJENÉ KRÁĽOVSTVO

Sanctions Licensing Unit

Export Control Organisation Department of Trade and Industry

4 Abbey Orchard Street

London SW1P 2HT

United Kingdom

Tel.: (44) 20 72150594

Fax: (44) 20 72150593

▼M1

EURÓPSKE SPOLOČENSTVO

Komisia Európskych spoločenstiev

Generálne riaditeľstvo pre vonkajšie vzťahy

Riaditeľstvo SZBP

Jednotka A.2: Právne a inštitucionálne záležitosti vonkajších vzťahov - Sankcie

CHAR 12/163

B-1049 Bruxelles/Brussel

Tel. (32-2) 295 81 48, 296 25 56

Fax (32-2) 296 75 63

▼B









PRÍLOHA II







Surové diamanty uvedené v článku 6 ods. 1 Kód KN Opis výrobku 7102 10 00 Netriedené diamanty, neopracované a nevsadené 7102 21 00 Priemyselné diamanty, neopracované alebo jednoducho rozpílené či rozštiepené 7102 31 00 Nepriemyselné diamanty, neopracované alebo jednoducho rozpílené či rozštiepené 7105 10 00 Prach a prášok z diamantov









PRÍLOHA III







Guľatina a výrobky z dreva uvedené v článku 6 ods. 2 Kód KN Opis výrobku 4401 Palivové drevo, vo forme klátov, prútov, zväzkov alebo v podobných formách; drevo vo forme triesok alebo úlomkov; piliny, drevný odpad a odrezky, nezávisle od toho, či sú alebo nie sú zlisované do tvaru klátov, brikiet, granúl alebo do podobných tvarov 4402 Drevené uhlie (vrátane dreveného uhlia z kôry alebo orechového dreveného uhlia), nezávisle od toho, či je alebo nie je lisované 4403 Surové drevo, nezávisle od toho, či je alebo nie je zbavené kôry, alebo beľové drevo, alebo nahrubo opracované 4404 Drevené obruče; štiepaná guľatina; stohy, koly a hranice z dreva, zahrotené ale pozdĺžne nepílené; drevené tyče, nahrubo orezané, ale nie osústružené, ohýbané alebo iným spôsobom opracované, vhodné na výrobu vychádzkových palíc, dáždnikov, držadiel nástrojov alebo podobných predmetov; triesky a pod. 4405 Drevitá vlna; drevná múčka 4406 Železničné alebo električkové podvaly (výstuhy) z dreva 4407 Drevo pílené alebo štiepané pozdĺžne, rezané alebo lúpané, nezávisle od toho, či je alebo nie je zarovnané, pieskované alebo na koncoch spájané, s hrúbkou väčšou ako 6 mm 4408 Dýhy (vrátane dýh získaných rezaním laminovaného dreva) na preglejky alebo na iné podobné laminované drevo a iné drevo, pílené pozdĺžne, rezané alebo lúpané, nezávisle od toho, či je alebo nie je zarovnané, pieskované, rezané alebo na koncoch spájané, s hrúbkou maximálne 6 mm 4409 Drevo (vrátane reziva a vlysov na parketové podlahové krytiny, nenamontované), plynulo tvarované (drážkované, ryhované, poldrážkované, zošikmené, spojené do tvaru V, obrúbené, lisované, zaguľatené alebo podobné) pozdĺž všetkých hrán, ukončení alebo povrchov, nezávisle od toho, či je alebo nie je zarovnané, pieskované alebo na koncoch spájané 4410 Drevotrieskové dosky a podobné dosky (napríklad dosky z orientovaných hoblín a trieskové dosky) z dreva alebo z iného drevnatého materiálu, nezávisle od toho, či sú alebo nie sú spájané živicou alebo inými organickými tmeliacimi látkami 4411 Drevovláknité dosky z dreva alebo z iného drevnatého materiálu, nezávisle od toho, či sú alebo nie sú spájané živicou alebo inými organickými látkami 4412 Preglejka, dyhované panely a podobné laminované drevo 4413 Lisované drevo, v tvare klátov, platní, pásov alebo profilov 4414 Drevené rámy na obrazy, fotografie, zrkadlá alebo podobné predmety 4415 Debny, krabice, prepravky, sudy a podobné obaly z dreva; káblové bubny z dreva; palety, krabicové palety a iné nosné dosky z dreva; drevené osadenia paliet 4416 Sudy, kade, dieže, vedrá a iné debnárske výrobky a ich časti, z dreva, vrátane debnení 4417 Náradie, telesá náradí, rúčky náradí, telesá s rúčky metiel a kief, z dreva; kopytá na čižmy alebo topánky, z dreva 4418 Stavebné stolárske a tesárske predmety z dreva, vrátane panelov z buničiny, zmontovaných parketových panelov a šindlí 4419 Stoly a kuchynské vybavenie, z dreva 4420 Drevené intarzie a vkladané drevo; kazety a skrinky na šperky alebo príbory a podobné predmety, z dreva; sošky a iné ozdobné predmety, z dreva; drevený nábytok nepodliehajúci kapitole 94 KN 4421 Ostatné predmety z dreva 4701 Mechanická drevná buničina 4702 Chemická drevná buničina, zrieďovacia 4703 Chemická drevná buničina, sodná alebo sulfátová, iná ako zrieďovacia 4704 Chemická drevná buničina, sulfitová, iná ako zrieďovacia 4705 Drevná buničina získaná kombináciou mechanického a chemického procesu 9401 61 Iné sedadlá, s drevenými rámami 9401 69 Iné sedadlá, s drevenými rámami, ktoré nie sú čalúnené 9401 90 30 Drevené časti sedadiel používaných v lietadlách 9403 30 Drevený nábytok používaný v kanceláriách 9403 40 Drevený nábytok používaný v kuchyni 9403 50 Drevený nábytok používaný v spálňach 9403 60 Iný drevený nábytok 9406 00 20 Prefabrikované budovy z dreva ex97 05 Drevené zberateľské predmety ex97 06 Drevené starožitnosti